搵緊第二樣意思嘅話，請睇〈**瓜拉登嘉樓**〉。

登嘉樓
**登嘉樓**（馬來話：Terengganu），舊時叫**丁加奴**，係馬來西亞半島一個州屬，佢喺半島東海岸，首府瓜拉登嘉樓。

登嘉樓東面係南中國海，西北部同吉蘭丹州交界，西南部有彭亨州。登嘉樓面積12,955平方公里，人口120萬人。

名稱演變
----

據《爪哇史頌》記載，登嘉樓嘅馬來文本來係Trengganu，葡萄牙人叫佢做Talagano，之後改成Terengganu。

華文名方面，中國《漢書》叫做都元國，《康泰吳時外國傳》同《水經注》叫做屈都乾，宋代《諸蕃志》入面叫**登牙儂**。元代《島夷志略》叫**丁家廬**，元代《大德南海志》作丁茄蘆，明代《鄭和航海圖》中作**丁家下路**，《明史》叫做丁機宜，清代《海國見聞錄》作丁葛奴。

1957年8月31號馬來亞聯合邦由英國殖民者手上獨立以嚟，Terengganu嘅中文譯名一直都係*丁加奴*，包括馬來西亞所有中小學嘅華文教科書都用丁加奴。20世紀70年代，當地華人開始用登嘉樓呢一個名，當地一啲華族會館亦用呢個名，例如「登嘉樓海南會館」、「登嘉樓福建會館」等。另外，當地商家同各個華團多數用登嘉樓。

2004年9月，當地華人以丁加奴呢一個名帶有貶義，即添「丁」「加」做「奴」才為由，正式向馬來西亞華語規範理事會要求改名做登嘉樓，有「登」上更「嘉」一層「樓」嘅意思。

某啲人對呢件事有其他意見，例如有學者認為「登嘉樓」三個字筆劃多，書寫唔方便，建議沿用原來嘅「丁加」二字，將「奴」改成「努」，有「努力」嘅含意。

2005年4月8號，馬來西亞華語規範理事會經過多次開會討論後正式宣佈，決定用「登嘉樓」，州首府瓜拉丁加奴改名做瓜拉登嘉樓，而全馬來西亞嘅中小學華文教科書亦將逐漸改名。

政區
--

Template:登嘉樓地圖模

* 勿述縣（Besut）
* 龍運縣（Dungun）
* 烏魯登嘉樓縣（Hulu Terengganu）
* 甘馬挽縣（Kemaman）
* 瓜拉登嘉樓縣（Kuala Terengganu）
* 馬江縣（Marang）
* 士兆縣（Setiu）
* 瓜拉尼魯斯縣（Kuala Nerus）（由瓜登脫離自立為縣）

地理
--

登嘉樓喺馬來西亞半島東面，西北面係吉蘭丹，西南面係彭亨，東面係南中國海。幾個離島，包括停泊群島、棉花島同熱浪島都屬於呢個州一部分。登嘉樓州總面積有 13,035 km2（5,033 sq mi）。

人口
--

|  |  |  |
| --- | --- | --- |
|  | **縣** | **2010年人口** |
|
| 1 | 瓜拉登嘉樓 | 343,284 |
| 2 | 甘馬挽縣 | 171,383 |
| 3 | 龍運縣 | 154,932 |
| 4 | 勿述縣 | 140,952 |
| 5 | 馬江縣 | 97,857 |
| 6 | 烏魯登嘉樓縣 | 72,052 |
| 7 | 士兆縣 | 55,517 |
|  | 總數 | 1,035,977 |

喺2006年，馬來人佔總人口94.7%、華人佔2.6%、印度人佔0.2%，而其他少數族群係其他2.4%嘅人口。根據2010年人口登嘉樓人口普查數據，97%係馬來西亞土著、2.6%係華人、0.2%係印度人，而0.1%係其他族群。

2000年嗰時，登嘉樓只有48.7%人口住喺城市，大多數住喺鄉村地區。2005年人口統計有少少變動，51%人口住喺城市， 另外49%人口住喺鄉村地區。

### 種族

登嘉樓係馬來西亞其中一個最同質與異質州，另一個係吉蘭丹。超過95％人口係馬來人，但係呢個州重有其他族群，包括華人（主要係鶴佬人）、印度人（主要係泰米爾人）、暹羅族同埋Orang Asli（Batek同Semaq Beri）。

#### 馬來人

馬來人係呢個州最大族群，人口超過94％。登嘉樓嘅馬來人同馬來西亞其他地區馬來人唔同，佢哋有獨特文化、傳統同語言。呢個州可以分做兩個馬來人小組：

登嘉樓馬來人
登嘉樓馬來人係呢個州佔大多數嘅馬來人細群體。佢哋係登嘉樓州所有地區嘅主要馬來族，除咗勿述縣同士兆縣北部。佢哋習慣講登嘉樓馬來語，呢種馬來語同吉蘭丹北部語言有緊密關係。登嘉樓馬來語亦因為佢嘅豐富文化同傳統而出名，其中最出名嘅係Ulek Mayang。

勿述馬來人（Besut Malays）
勿述馬來人主要分佈喺勿述縣同士兆縣北部地區。即使佢哋係登嘉樓公民，但係佢哋喺種族、語言同埋文化上同吉蘭丹州更加接近，仍然保持住牢固嘅關聯。大部分勿述縣同士兆縣北部馬來人乘係講吉蘭丹語，即使嗰啲長期接觸登嘉樓其他地區嘅人亦可以講登嘉樓話。

#### 華人

登嘉樓華人係呢個州最大嘅少數族群。佢哋祖先多數係鶴佬人，講泉漳話。同馬來西亞其他地區唔同，登嘉樓華人更加同化。佢哋講流利嘅當地馬來語（登嘉樓州大部分地區講登嘉樓馬來語，勿述縣就吉蘭丹馬來語），同時亦有類似生活方式。佢哋仲擁有當地土生華人文化，叫做「Mek Awang」，佢係中國（主要係鶴佬）同馬來（登嘉樓馬來）文化嘅混合體，當中喺佢哋嘅飲食、服飾同語言文化入面可以睇到。

#### 印度人

登嘉樓嘅印度人大多數係泰米爾人。佢哋大多數係印度教徒，但亦有少數人信伊斯蘭教。同其他少數族裔華人一樣，登嘉樓嘅印度人族群亦被高度同化，佢哋大多數講流利嘅登加樓馬來語同泰米爾語，以及標準馬來語同英文。瓜拉登嘉樓有一座主要印度教廟。登嘉樓大多數印度人都住喺好似瓜拉登嘉樓咁樣嘅城市地區。有一班小型嘅Malayalee群體喺登嘉樓。

#### 暹羅族

登嘉樓嘅暹羅族維持住一個規模小但係統一嘅群體。佢哋可以喺勿述縣揾到，另外喺士兆縣同瓜拉登嘉樓亦有少部分。實際上，暹羅族同馬來人之間除咗名同宗教信仰之外亦有些少分別。佢哋嘅母語係泰國南部語言，但係大多數人講吉蘭丹語，因為當中好多人住喺勿述縣。最出名嘅登嘉樓暹羅族係Siri Neng Buah，依家佢做緊馬來西亞暹羅族協會主席。

#### Orang Asli

Orang Asli係馬來西亞半島嘅原居民。喺登嘉樓，佢哋多數喺烏魯登嘉樓縣同勿述縣揾到。登嘉樓有兩個Orang Asli族群，Semaq Beris 住喺肯逸湖附近，或者呢區其他地方，佢哋屬於塞諾伊人種群。除咗Semaq Beris，重有巴特克人，屬於塞芒人嘅族裔多數喺登嘉樓內陸地區揾到，特別喺大漢山國家公園範圍或者登嘉樓其他位置。Semaq Beris同Bateks兩者仍然保持住半遊牧生活，即使佢哋部分人依家住喺永久性房屋入面。兩者都講南亞語系。

### 語言

登嘉樓人一般講沿海登嘉樓馬來語，同標準馬來語同吉蘭丹-北大年馬來語有唔同，但係喺勿述縣、停泊群島同士兆縣部分地區，吉蘭丹語相對有優勢。住喺烏魯登嘉樓縣嘅人啲話有佢哋嘅特别差異，但係同沿海登嘉樓馬來語有密切關係。登嘉樓華人主要係鶴佬人，所以佢哋多數母語係泉漳話，即使呢度愈嚟愈多講華語嘅人。登嘉樓印度人主要講淡米爾文。另外，亦有Orang Asli語言，例如Batek文同Semaq Beri文，主要喺登嘉樓內陸地區講，屬於南亞語系一部分。

### 宗教


| 2010年登嘉樓宗教分佈 |
| --- |
| 宗教 |  |  | 百分比 |  |
| 回教 |    | 96.9% |
| 佛教 |    | 2.5% |
| 印度教 |    | 0.2% |
| 基督教 |    | 0.2% |
| 未知 / 唔清楚 |    | 0.1% |
| 中國民間信仰 |    | 0.1% |
| 無宗教 |    | 0% |
| 其他宗教 |    | 0% |

根據2010年人口普查，登嘉樓人口入面96.9％信回教、2.5％信佛教、0.2％信印度教、0.2％信基督教，另外亦有0.2％信中國民間宗教或者宗教未明。

2010年人口普查嘅統計數據列明，華人人口入面有91.4％係佛教徒，少數係基督徒（4.7％）、中國民間宗教信徒（1.6％）同理穆斯林（1.4％）。印度人口入面大多數係印度教徒（69.8％），少數係穆斯林（18.1％）、基督徒（5.3％）同佛教徒（4.9％）。非馬來人*馬來西亞土著*族群主要係穆斯林（56.8％），少部分係基督徒（33.2％）同佛教徒（5.6％）。接近全部馬來人都係穆斯林。

經濟
--

登嘉樓曾經係馬來西亞最貧窮嘅州屬，直至到唔係好耐之前喺海岸附近發現石油同天然氣。登嘉樓依家主要產業係石油同天然氣。Paka同Kerteh附近有好大型嘅石化產品建築物，涉及馬來西亞國家石油同埋外國石油公司之間嘅好多合資跨國公司合作。旅遊業同漁業亦係登嘉樓州嘅主要產業，呢個州有一條長海岸線。農業仲係好重要，唔同季節香蕉、紅毛丹、榴蓮、西瓜同埋其他種類生果同蔬菜。登嘉樓以前以造船出名，喺唔係好耐之前，每個村莊同小鎮嘅碼頭都可以見到叫做*bangau*嘅精美雕花木船，依家電動摩打快艇已經成為呢個州漁民標準裝備。 

| 收入同生活質素 | 1995 | 2005 |
| --- | --- | --- |
| GDP（百萬令吉） | 12,082.9 | 16,821.2 |
| 人均國內生產總值（RM） | 13,636.1 | 13,642.6 |
| 平均家庭收入（令吉） | 1,113.0 | 2,075.3 |
| Crude 出生率（每千） | 29.5 | 18.5 |
| 嬰兒死亡率（每千） | 10.4 | 6.5 |
| 人口對醫生比例 | 2,803.0 | 1,930.0 |
| 學生對老師比例 | 17.6 | 15.1 |
| 汽車登記（每千架） | 181.0 | 212.5 |
| 每架電視觀看人數 | 11.4 | 9.0 |

文化同景點
-----

瓜拉登嘉樓嘅水晶清真寺
甘馬挽縣嘅甘馬挽博物館
甘馬挽縣Kemasik鎮嘅Kemasik海灘
登嘉樓無乜印度人同華人住喺度，所以馬來人文化影響佔主導地位。傳統嘅娛樂活動，例如風箏比賽、打陀螺比賽同埋傳統手工藝品，包括蠟染同songket仍然好活躍。登嘉樓人一直以一個社會保守同虔誠嘅穆斯林作為形象。

登嘉樓主要旅遊景點包括：

州首府瓜拉登嘉樓，伊斯蘭遺產公園、人工湖肯逸湖、Sekayu 瀑布、Kuala Ibai 潟湖、Batu Burok 海灘、Kemasik海灘、Rantau Abang、Setiu濕地、Marang、Chukai市鎮同埋幾個離岸島，包括熱浪島、浪中島同棉花島，其中停泊群島因為靚相同完美嘅海灘吸引咗好多泳客同浮潛人士。好多旅客發現呢個州相對鄉村化同有寧靜嘅氣氛，有利於輕鬆度假。

登嘉樓最近係Monsoon Cup嘅主要舉辦者，呢項賽事喺2005年第一次舉辦，之後變咗一年一度嘅全國性體育賽事。呢個活動由私營部門同馬來西亞政府帶咗幾百萬令吉投資去呢個州。遊客湧去瓜拉登嘉樓同Duyong見證住呢一個活動，呢個活動係喺季候風季節舉行，而以前呢一個季節係登嘉樓嘅旅遊淡季。 

| 基本旅遊業數據 | 1999 | 2005 |
| --- | --- | --- |
| 外國遊客平均逗留日數 | 3.3 | 4.2 |
| 國內遊客平均逗留日數 | 1.9 | 3.1 |
| 行業對經濟嘅貢獻（百萬令吉） | 298.9 | 1281.0 |
| 註冊旅行社數量 | 70 | 92 |
| 導遊數量 | 21 | 37 |
| 平均酒店入住率（%） | 55.9 | 58.3 |
| 本地遊客 | 1,002,324 | 1,624,726 |
| 外國遊客 | 146,713 | 197,952 |
| 入境遊客總數 | 1,149,037 | 1,822,678 |

### 文化

Rodat舞蹈
登嘉樓同吉蘭丹州一齊係馬來西亞半島馬來文明嘅發源地。呢個州有各種傳統舞蹈，例如Ulek Mayang、Rodat、Saba，Balai同Nur Sakti。一啲甚至早過伊斯蘭教到達呢個地區。登嘉樓仲係其中一個為數唔多將Malay gamelan用作佢哋傳統劇院一部分嘅州之一（喺廖內同彭亨之後）；登嘉樓gamelan巽他族同爪哇族gamelan形成咗一個特別嘅身份。Gamelan最初被帶去彭亨州，之後被帶嚟登嘉樓，只喺皇室場合先玩。依家，gamelan已經成為呢個州文化遺產一部分。

### 節日

* 2008 National Horse 喺 Terengganu Equestrian Resort 由10月31號至11月2號演出
* Monsoon Cup- 國際帆船比賽
* Sultan's Cup Terengganu 耐力挑戰賽-馬耐力賽
* Formula Future-15歲以下嘅快艇比賽
* Kapas-Marang International Swimathon- 國際游水賽事
* Kenyir Motocross Championship
* Terengganu Masters- 哥爾夫球
* Kenyir International Mountain Bike Challenge
* 'Candat Sotong' Fiesta - 釣魚比賽
* Kenyir Lake International Triathlon
* Terengganu Starhill Tasik Kenyir 4x4 Challenge
* Tasik Puteri Water Festival
* Terengganu Traditional Games Competition
* Terengganu International 4WD Rainforest Challenge 2007
* FEI World Endurance Championship 2008
* 2012 Tour de Langkawi
* Terengganu International Squid Jigging Festival

### 飲食

Keropok Lekor
當地最出名嘅特色食物係*Keropok Lekor*，主要由麵團（西米粉）同搗碎嘅魚（主要由鯖魚同沙丁魚製成）嘅混合物製成，煎炸後加辣椒醬做下午茶。*Keropok Keping*（魚餅乾）係由曬乾嘅 *Keropok Lekor*. 好多賣 *keropok*嘅舖頭可以喺穿過沿海社區嘅高速公路側近揾到。Keropok lekor最好同當地嘅辣椒醬一齊食用，呢個辣椒醬由乾辣椒、羅望子、糖同醋製成。

Budu
*Budu*，一種好辣同鹹嘅鯷魚醬汁喺當地亦好受歡迎。佢通常同已切成嘅洋蔥同辣椒混合埋一齊作為調味品。由ikan bilis製成嘅Budu用鹽發酵。仲有其他版本嘅budu，佢哋叫Pelara，由鯖魚製成，喺比較老一代流行，可以喺傳統市場入面見到以樽裝出售。

*登嘉樓叻沙*係一種改良咗嘅*叻沙*，由米麵粉製成（厚而軟嘅片）。主要將佢加入一碗清淡嘅新鮮椰奶入面，同煮熟嘅魚肉（主要係鯖魚），切碎嘅黃瓜、辣椒、洋蔥同長豆混合埋一齊食。喺早餐時凍食。

Sata
另一種登嘉樓特色食物係*Sata*，一種*烏打* 或者魚餅包喺香蕉葉入面，喺烤架上面煮熟。Sata係由魚同磨碎嘅椰子混合而成，亦有少份量香料。 

達崗飯
另外，達崗飯亦好出名。

交通
--

蘇丹馬慕國際機場
一個喺甘馬挽縣嘅巴士站
### 航空運輸

登嘉樓總共有3個機場，其中兩個向外開放。喺瓜拉尼魯斯縣Gong Badak嘅蘇丹馬慕國際機場係呢一個州最主要嘅機場，佢係往返登嘉樓嘅主要門戶。其他公用機場有熱浪國際機場，佢喺熱浪島，喺登嘉樓州瓜拉尼魯斯縣東北部海岸以外45公里處。

喺甘馬挽縣Kerteh市鎮嘅Kerteh Airport，係登嘉樓第二大機場，但係佢唔對外開放，因為佢由 Petroliam Nasional Berhad 或者 Petronas via its East Coast Regional Office（ECRO）管理同營運。佢嘅作用係將佢哋公司員工同ExxonMobil員工送到喺南中國海100–200 km嘅唔同石油平台度。雖然個機場好細，但係有一條1,362 m（4,469 ft）長嘅跑道可以容納波音737-400飛機。

一個軍事空軍基地RMAF Gong Kedak喺吉蘭丹（巴西富地縣）同登嘉樓（Besut）之間嘅邊界，有一條跨越兩個州邊界嘅跑道。

教育
--

### 高等教育一覽

File:Front view of administration building.jpg蘇丹再納阿比丁大學
（公立同私家）

* Politeknik Kuala Terengganu
* 蘇丹再納阿比丁大學（Universiti Sultan Zainal Abidin）
* 登嘉樓大學（Universiti Malaysia Terengganu）
* Universiti Teknologi MARA（3 分支）
* Institut Teknologi Petroleum PETRONAS（INSTEP）
* Politeknik Sultan Mizan Zainal Abidin
* Kolej PTPL
* Kolej Teknologi & Inovasi KRIM
* Institut Teknologi Petronas
* Kolej Seri Iman
* Kolej Ketengah
* RANACO Education and Training Institute（RETI）
* Kolej Teras Timur
* Kolej Islam Sains Teknologi（KIST）
* TATI University College（TATIUC）
* MARA KETENGAH International College（MKIC）

### 華文中小學一覽

#### 華文中學

* 登嘉樓中華維新華文中學 SMJK Chung Hwa Wei Sin

#### 華文小學

* 啟蒙華文小學 SJK (C) CHEE MONG
* 中華華文小學 SJK (C) CHONG HWA
* 甘馬挽朱蓋華文小學 SJK (C) CHUKAI
* 中華華文小學 SJK (C) CHUNG HWA
* 中華維新華文小學 SJK (C) CHUNG HWA WEI SIN
* 雅姆華文小學 SJK (C) JABOR
* 甘馬挽港口華文小學 SJK (C) KUALA KEMAMAN
* 光華華文小學 SJK (C) KWANG HWA
* 樂群華文小學 SJK (C) LOK KHOON
* 五里新村華文小學 SJK (C) SIN CHONE

名人
--

* 哈迪阿旺，馬來西亞伊斯蘭黨主席。佢喺馬來西亞國內發表嘅言論被受爭議。

睇埋
--

* 瓜拉登嘉樓

參考
--

1. 1 2  "Laporan Kiraan Permulaan 2010". Jabatan Perangkaan Malaysia. p. 27. 原著喺27 December 2010歸檔. 喺24 January 2011搵到.
2. ↑  "Population by States and Ethnic Group". Department of Information, Ministry of Communications and Multimedia, Malaysia. 2015. 原著喺12 February 2016歸檔. 喺12 February 2015搵到.
3. ↑
4. ↑  〈存檔副本〉. 原著喺2019-05-08歸檔. 喺2017-12-29搵到.
5. ↑  楊松年 《戰前新馬文學本地意識到形成與發展》第6頁 Word Scientific, Singapore
6. ↑  〈速遊瓜拉丁加奴〉. 《東方日報》. 2012-11-25. 喺2017-09-02搵到.
7. ↑  "Kuala Nerus daerah kelapan". 原著喺2014-09-22歸檔. 喺2015-03-22搵到.
8. ↑  "Terengganu Basic Data" (馬來文). Malaysian Consensus Department. 原著喺26 February 2007歸檔. 喺3 May 2007搵到.
9. ↑  "2010 Population and Housing Census of Malaysia" (PDF) (馬來文、英文). Department of Statistics, Malaysia. 原著 (PDF)喺September 28, 2011歸檔. p. 11
10. 1 2  "Data Asas Negeri 2006" (馬來文、英文). Unit Perancang Ekonomi Negeri. 2006. 原著喺17 December 2007歸檔. 喺6 January 2008搵到.
11. 1 2  "2010 Population and Housing Census of Malaysia" (PDF) (馬來文、英文). Department of Statistics, Malaysia. 原著 (PDF)喺September 28, 2011歸檔. 喺17 June 2012搵到. p. 13
12. ↑  "2010 Population and Housing Census of Malaysia" (PDF) (馬來文、英文). Department of Statistics, Malaysia. p. 95. 原著 (PDF)喺16 January 2013歸檔. 喺17 June 2012搵到.
13. 1 2  "Data Asas Negeri 2006" (馬來文、英文). Unit Perancang Ekonomi Negeri. 2006. 原著喺9 December 2007歸檔. 喺6 January 2008搵到.
14. 1 2  "Data Asas Negeri 2006" (馬來文、英文). Unit Perancang Ekonomi Negeri. 2006. 原著喺9 December 2007歸檔. 喺6 January 2008搵到.

| * 睇
* 傾
* 改
馬來西亞 馬來西亞州屬及聯邦直轄區 |
| --- |
| 州 |  霹靂· 雪蘭莪· 彭亨··柔佛· 吉打· 森美蘭· 玻璃市· 吉蘭丹· 登嘉樓· 檳城· 馬六甲· 沙撈越· 沙巴 |
|  聯邦直轄區 |  吉隆坡（首都）· 布城· 納閔 |